OS - CLOAK
Binary Tote $15.00
ELEMENTS PRIDE HAT WHITE
ELEMENTS PRIDE HAT WHITE $20.00
ELEMENTS THOUGHTFULNESS CARDS
ELEMENTS THOUGHTFULNESS CARDS $12.00
MC DUNGEONS WATCHCAP ORANGE
MC DUNGEONS WATCHCAP ORANGE $20.00
NM MISFITS SLING BAG $55.00
NM MISFITS SOCKS BLACK $10.00
NM MISFITS SOCKS RED $10.00
NM VIRTUAL BLANKET BLACK
NM VIRTUAL BLANKET BLACK $64.00
PN RESISTOR HAT GREY
PN RESISTOR HAT GREY $20.00
PN RESISTOR HAT WHITE $20.00
TFWN GBL Hat-White $20.00
TFWN Team Socks-Yellow $10.00 Vriendelike Stad-marathon se liefde spoel oor na Retina SA | News24
Vriendelike Stad-marathon se liefde spoel oor na Retina SA
Chris Carthew van Builders Warehouse, Gail Cillie van Retina SA, en haar dienshond, Thoga, by een van die pryse wat deelnemers in geluktrekkings by die wedloop kan wen. Foto: GdL Photography
DIE Burger, Rafi’s Appliances and Mattresses en Builders Warehouse samel Sondag 24 Januarie geld in vir Retina Suid-Afrika, as deel van die Vriendelike Stad-marathon se jaarlikse liefdadigheidsbydrae.
Builders Warehouse speel gasheer vir die Run 4 Retina-liefdadigheidsuitdaging.
Retina SA skep bewustheid oor die duisende Suid-Afrikaanse kinders wat hul sig weens genetiese blindheid verloor.
“Ons hoop dat Port Elizabeth se inwoners Retina SA en ons Vriendelike Stad-marathon sal ondersteun,” het Chris Carthew van Builders Warehouse gesê.
Ongeveer 12 spanne sal op vier trapmeule, geborg deur Viva Gym, in Builders Warehouse stap om te kyk hoe lank hulle kan uithou.
Kingfisher FM en een van hul platejoggies sal vanaf 10:00 tot 13:00 daar wees om spanne en die publiek aan te moedig.
Builders Warehouse skryf ook hul eie span in en daag terselfdertyd atletiekklubs en korporatiewe spanne uit.
Meer oor die items
Merk solank Saterdag 30 Januarie af op jou kalender, want dit is wanneer topatlete Port Elizabeth se strate invaar om hul slag te wys.
Die 2016 Vriendelike Stad-marathon sal oudergewoonte begin en eindig by die Fountain Vineyard-kerkveld agter Builders Warehouse, net soos jy uit Buffelsfonteinweg draai.
Jy kan deelneem aan ’n 42,2 km-marathon vir langafstandatlete, ’n 10 km-wedloop vir atlete wat hul tyd wil verbeter of ’n 5 km- korporatiewe uitdaging en -pretloop.
Deelnemers aan die marathon kan reeds om 05:00 hul plekke inneem, terwyl die 10 km om 06:00 en die 5 km om 07:30 afgesit sal word.
Bederf vir deelnemers
Deelnemers sal bederf word met gelukkige prystrekkings, wat pryse van Rafi’s ter waarde van R15 000, ses paar gehalte-hardloopskoene ter waarde van R10 000 van Adidas en R15 000 se pryse van Builders Warehouse insluit.
Inskrywingsgelde beloop R100 vir die marathon, R50 vir die 10 km-wedloop en R30 vir die 5 km-korporatiewe uitdaging en -pretloop.
Die tydelike lisensie vir die marathon en 10 km-roete is R30. Marathonatlete van 65 jaar en ouer sal net 50% van die wedloopfooi betaal (R50).
Die eerste 600 deelnemers wat reeds die Vrydagaand voor die wedloop van 17:00 tot 19:00 hul inskrywingsvorms by Rafi’s Appliances and Mattresses gaan afhaal, sal ’n gratis T-hemp ontvang.
Inskrywingsvorms is beskikbaar by Rafi’s Appliances and Mattresses, Builders ­Warehouse, Brian Bands en ander groot sportwinkels.
Vir inligting, besoek www.achilles.co.za en www.theherald.co.za of bel Bob Stedman by 082 900 3556.